== Opvækst og ungdom ==
Princip blev født i [[Obljaj]], [[Bosansko Grahovo]], nu i [[Bosnien-Hercegovina]] i en fattig bondefamilie.{{sfn|Fabijančić|2010|p=xxii}} Faderen, Petar Princip, havde kæmpet mod osmannerne under [[Hercegovinaopstanden]] (1875–77).{{sfn|Kidner|Bucur|Mathisen|McKee|2013|p=756}} Da Gavrilo Princip blev 13 år blev han sendt til [[Sarajevo]], der var hovedstad i det østrigsk besatte Bosnien, for at gå på handelsskolen{{sfn|Roider|2005|p=936}}. Efter tre år på handelsskolden blev han optaget på gymnasiet i Sarajevo,{{sfn|Roider|2005|p=936}} hvor han blev politisk interesseret.{{sfn|Fabijančić|2010|p=24}} Han blev i 1911 medlem af den serbisk-bosniske gruppe [[Ungt Bosnien]] (''Mlada Bosna''),{{sfn | Butcher | 2015 | p=18}} som arbejdede for selvstændighed for Bosnien og [[panslavisme]].{{sfn|Roider|2005|p=936}} Han flyttede til [[Beograd]] i [[Kongeriget Serbien|Serbien]] i 1912, hvorefter han og to andre blev trænet af oprørsbevægelsen "[[Den sorte hånd]]". Efter at have deltaget i anti-østrigske demonstrationer i Sarajevo blev han bortvist fra skolen.{{sfn|Kidner|Bucur|Mathisen|McKee|2013|p=756}} Han gik herefter til fods til [[Beograd]] i [[Kongeriget Serbien|Serbien]] for at fortsætte sin uddannelse.{{sfn|Dedijer|1966|p=196}} Under den [[1. Balkankrig|1. balkankrig]] drog Princip til det sydlige Serbien for at melde sig til de serbiske militser, der kæmpede mod osmannerne, men har blev afvist, da han var for lille og for svag.{{sfn|Glenny|2012|p= 250}}
Historie Kriminalitet